
JUDEŢUL TIMIŞ

ORAŞUL DETA

P R I M A R

Nr. 11.909/18.11.2024
REFERAT  DE APROBARE 

a proiectului de hotărâre privind modificarea „Agendei principalelor manifestări cultural-artistice, sportive și de tineret în perioada 1.01.2024-31.12.2024” finanţată din bugetul local de venituri şi cheltuieli.

Diversitatea și complexitatea paletei numeroase de activități, evenimente și manifestări culturale, sociale și educative, organizate în cadrul agendei culturale,   au atras pe parcursul anului 2024, atât publicul țintă, care este în marea majoritate populația orașului Deta, cât și sponsori, reușind ca prin aportul lor finaniciar să fie suplimentat bugetul agendeiculturale. Perioada sărbătorilor de iarnă este un prilej de bun augur pentru a încheia armonios șirul de evenimente prevăzute în Agenda cultural-sportivă și de tineret a Primăriei Orașului Deta pentru anul 2024 , atrăgând astfel, și în ultima parte a anului cât mai mulți copii și tineri în activități culturale, dar și cât mai mulți cetățeni ai orașului nostru spre cultură, dar și spre participarea la  activitățile și evenimentele cultural artisitice desfășurate în cadrul Centrului Cultural al orașului Deta, organizate în această perioadă, creând astfel o atmosferă de sărbătoare în orașul nostru.
 Prin urmare, se propune modificarea agendei culturale aprobată în luna decembrie 2023, cu prezenta propunere rezultată din suplimentarea bugetului activității „Zilele culturale ale orașului Deta 2024”, precum și din modificarea bugetelor anumitor activități, astfel încât toate evenimente prevăzute în agenda culturală pentru anul 2024 să fie  organizate la un nivel de complexitate  ridicat apropiindu-se de necesitățile și dorințele comunității, pentru a oferi unui public cât mai larg, liberul acces la manifestări culturale și educative de calitate, care vor contribui la conservarea, valorificarea și promovarea culturii orașului Deta.
          În  conformitate cu prevederile art. 129, alin. (2), litera d), alin. (7), literele d)-f) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare, am iniţiat proiectul de hotărâre privind modificarea „Agendei principalelor manifestări cultural-artistice, sportive și de tineret în perioada 1.01.2024-31.12.2024” și îl propun spre adoptare Consiliului local al orașului Deta.

P R I M A R,
Ec. Petru Roman

